สัญญา หาญพัฒนกิจพานิชแนะลองโกลด์ฟิวเจอร์ส เม.ย. ที่ 17,650 บาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

“สัญญา หาญพัฒนกิจพานิช” หัวหน้าทีมพัฒนาธุรกิจอนุพันธ์ บริษัทหลักทรัพย์ (บล.) โกลเบล็ก แนะนำนักลงทุน Long หรือซื้อสัญญาซื้อขายโกลด์ฟิวเจอร์สในตลาดอนุพันธ์ (ประเทศไทย) หรือ TFEX เดือน เม.ย. 2553 ที่ราคาทองคำบาทละแนวรับ17,650 บาท จากราคากระดานโกลด์ฟิวเจอร์ส วันที่ 4 มี.ค. นี้ที่ 17,760 บาท และราคาทองคำตามประกาศของสมาคมค้าทองคำที่ 17,550 บาท
ทั้งนี้ หากราคาทองคำในกระดานไปที่ 17,870 บาท ซึ่งคาดว่าประมาณสัปดาห์หน้าก็สามารถ Short หรือขายออกไปได้กำไรบาทละ 220 บาท
เขาเตือนให้นักลงทุนระมัดระวังในการลงทุน โดยต้องติดตามค่าเงินบาทอย่างใกล้ชิด เนื่องมาจากการที่ค่าเงินบาทแข็งค่า โดยวันที่ 4 มี.ค. นี้อยู่ที่ 32.65 บาทต่อเหรียญสหรัฐ จากสองสัปดาห์ก่อน 33.10 บาท ทำให้ราคาทองคำในตลาดโลก วันที่ 4 มี.ค. นี้ แม้ว่าจะยังทรงตัวสูงอยู่ที่ 1,134 เหรียญสหรัฐต่อออนซ์ หรือถ้าคิดเป็นค่าเงินบาทต่อเหรียญสหรัฐที่ 33.10 บาท ราคาทองคำในประเทศในอัตราของสมาคมค้าทองคำควรจะแตะ 1.8 หมื่นบาทต่อน้ำหนักทองคำ 1 บาท กลับยังไปไม่ถึง ซึ่งอาจยังผลให้นักลงทุนผิดหวังกับราคาที่ควรจะได้
ราคาทองคำในตลาดโลกเพิ่งฟื้นขึ้นมาเมื่อวันที่ 5 ก.พ. 2553 เนื่องมาจากความกังวลว่าเศรษฐกิจโลกจะถดถอยอีกครั้ง ภายหลังตัวเลขงบประมาณของบางประเทศในยุโรปมีปัญหา โดยเฉพาะประเทศในกลุ่ม PIGs ทั้งสเปน โปรตุเกส อิตาลี กรีซ และไอร์แลนด์ และการที่นักเก็งกำไรทองคำรายใหญ่ของโลกเริ่มทยอยเปิด Long สัญญาซื้อขายทองคำล่วงหน้าตั้งแต่วันที่ 5 ก.พ. เป็นต้นมา โดยราคาทองคำได้ลงไปแตะจุดต่ำสุดที่ 1,045 เหรียญสหรัฐต่อออนซ์ ก่อนที่จะปรับตัวขึ้นมาจนถึงปัจจุบัน
สำหรับแนวโน้มในทางเทคนิคราคาทองคำยังเป็นขาขึ้น โดยมีแนวต้านที่ 1,154 เหรียญสหรัฐต่อออนซ์ และแนวรับที่ 1,128 เหรียญสหรัฐต่อออนซ์
ล่าสุดตัวเลขสัญญาซื้อขายโกลด์ฟิวเจอร์ส สองเดือนแรก (ม.ค.ก.พ. 2553) ออกมาแล้ว ปรากฏว่าบล.โกลด์เบล็กยังเป็นตัวแปรหลักที่จะทำให้โบรกเกอร์ที่เป็น บล.หรือผู้ค้าทองคำกลายเป็นรายใหญ่ในตลาด ด้วยส่วนแบ่งการตลาดสองเดือนแรกปีนี้ที่ 21% หรือ 60,550 สัญญา รองลงมาคือ บริษัท ที.ซี. ออสสิริส ฟิวเจอร์ส (TCAF) 13% อันดับที่ 3 บริษัท เอ็มทีเอส โกลด์ ฟิวเจอร์ส 10% อันดับที่ 4 บริษัท วายแอลจี บูลเลี่ยน แอนด์ ฟิวเจอร์ส 9% อันดับที่ 5 ฮั่วเซ่งเฮง โกลด์ฟิวเจอร์ส 6% อันดับสุดท้าย บริษัท จี ที เวลธ์ แมเนจเมนท์ (GTWM ) 2% นับว่าวายแอลจี บูลเลี่ยนได้แซงฮั่วเซ่งเฮงไปอีกครั้ง หลังจากเดือนแรกของปีพลาดพลั้งไป
“ฐิภา” นววัฒนทรัพย์ ประธานเจ้าหน้าที่บริหาร วายแอลจี บูลเลี่ยน แอนด์ ฟิวเจอร์ส กล่าวว่า มีลูกค้ามาเปิดบัญชีใหม่ 139 ราย ทำให้ลูกค้าเพิ่มเป็น 719 ราย และมีปริมาณซื้อขายเฉลี่ยวันละ 7001,200 สัญญา
ทั้งนี้ บริษัทตั้งเป้าขยายสัญญาซื้อขายต่อวันเป็น 8001,500 สัญญา หรือให้ส่วนแบ่งการตลาดเพิ่มเป็น 20% ในสิ้นปีนี้โดยจะเพิ่มเซลลิงเอเยนต์เป็น 35 ราย จากเดิม 22 ราย